Randers bekræfter, at de har hentet den 25-årige angriber Alhaji Kamara, der kommer til fra Vendsyssel på en fri transfer.

Vendsyssel meddelte tidligere på dagen, at angriberen Alhaji Kamara forlader klubben efter denne sæson, da han har skrevet med en anden klub.

Og Randers FC bekræfter nu, at de har sikret sig den 25-årige angriber.

- Jeg glæder mig virkelig til at komme i gang i Randers FC. Nu har jeg været i Danmark i nogle måneder og fået et indblik i niveauet i Superligaen, som gør at jeg ved, hvordan de forskellige klubber spiller.

- Jeg ser mig selv passe rigtigt godt ind i Randers FC’s spillestil. Det er et skridt op for mig, og jeg glæder mig til at trække den flotte lyseblå trøje over hovedet, siger Alhaji Kamara til Randers' hjemmeside.

Kamara har scoret fire mål i otte kampe for Vendsyssel i foråret. Tidligere har han spillet klubber som Sheriff, DC United og Norrköping.

Støt Randers FC og støt vores sponsorer.